# Naha (Okinawa)

Naha (japonieraz: 那覇市, japonieraz: Naha-shi, okinaweraz: Naafa) Japoniako Okinawa prefeturako hiriburua da. 2014ko erroldaren arabera 320.551 biztanle ditu.

## Historia

Harri Aroan jadanik populatua izan zela ikusi da egin diren indusketetan. Jōmon Aroko aztarnategietan Txinako txanponak eta keramikazko tresnak aurkitu dira, honek erakusten du XI menderako Korea eta Txinarekiko merkatal harremanak bazituztela.
Ez da ezagutzen noiz antolatu ziren biztanleak eta kai hiri aktibo bihurtu baina XV mendean Ryukyuko Erresuma sortu zenerako hiri garrantzitsua zen eta Erdi Aroan erresumako hiriburua izan zen. Alde zaharra kostaldearekin lur zati mehe batek lotzen zuen Ukishima uhartean kokatu zen. Japoniar tenpluak ugaritu ziren eta Txinatarren bisita ofizialetarako enbaxada ere sortu zen bertan.
1853an Matthew C. Perry komodoro estatubatuarrak bertan geldialdia egin zuen Tokiorako bidean. Meiji berrezarkuntzarekin Ryukyuko Erresumaren amaiera iritsi zen eta Naha Okinawa prefeturako hiriburu bihurtu zen. 1899an Estatu Batuekin eta Erresuma Batuarekin harreman komertzialak izateko eskubidea lortu zuen Nahako kaiak.
Bigarren Mundu Gerrako Okinawako gudan kalte izugarriak izan zituen eta herri osoa berreraiki behar izan zen.

## Geografia

Ekialdeko Txinako Itsasoan kokaturiko hiria da, Ryukyu uharteetako handiena den Okinawa uhartearen hegoaldean.

## Klima

Datu klimatikoak (Naha, 1971-2000) :
| Hila | Urt | Ots | Mar | Api | Mai | Eka | Uzt | Abu | Ira | Urr | Aza | Abe | Urtekoa |
| Erregistraturiko tenperatura maximoa (°C) | 26.8 | 26.6 | 28.2 | 29.7 | 31.6 | 34.1 | 35.0 | 35.6 | 34.6 | 32.8 | 30.8 | 27.8 | ' |
| Batez besteko tenperatura maximoa (°C) | 19.1 | 19.2 | 21.3 | 24.0 | 26.4 | 29.2 | 31.3 | 30.9 | 29.9 | 27.5 | 24.2 | 20.9 | 25.3 |
| Batez besteko tenperatura (ºC) | 16.6 | 16.6 | 18.6 | 21.3 | 23.8 | 26.6 | 28.5 | 28.2 | 27.2 | 24.9 | 21.7 | 18.4 | 22.7 |
| Batez besteko tenperatura minimoa (°C) | 14.3 | 14.3 | 16.2 | 18.9 | 21.5 | 24.6 | 26.4 | 26.1 | 25.1 | 22.7 | 19.5 | 16.1 | 20.5 |
| Erregistraturiko tenperatura minimoa (°C) | 6.6 | 6.6 | 7.2 | 9.8 | 13.6 | 15.4 | 21.0 | 20.7 | 18.5 | 14.8 | 12.2 | 7.2 | ' |
| Pilatutako prezipitazioa (mm) | 114.5 | 125.2 | 159.6 | 180.7 | 233.8 | 211.6 | 176.1 | 247.2 | 200.3 | 162.9 | 124.1 | 100.7 | 2036.9 |
| Prezipitazio egunak (≥ 1 mm) | 12.9 | 12.1 | 13.7 | 12.0 | 13.0 | 11.7 | 10.4 | 13.6 | 12.5 | 9.5 | 9.8 | 9.6 | 140.8 |
| Elur egunak (≥ 1 mm) | 0.0 | 0.0 | 0.0 | 0.0 | 0.0 | 0.0 | 0.0 | 0.0 | 0.0 | 0.0 | 0.0 | 0.0 | 0 |
| Eguzki orduak | 95.3 | 84.6 | 108.9 | 134.1 | 149.5 | 182.2 | 243.6 | 223.6 | 196.6 | 168.1 | 120.9 | 113.6 | 1820.9 |
| Hezetasuna (%) | 69 | 71 | 74 | 78 | 80 | 84 | 79 | 80 | 77 | 73 | 71 | 68 | 75 |
| Iturria: ||||||||||||||

## Jaialdiak

* Naha jaialdia, urrian.
* Naha Hari, maiatzean.

## Ondasun nabarmenak

Nahako hainbat eraikin Gizateriaren Ondare izendatu zituen UNESCOk Gusuku aztarnategiak eta Ryukyuko Erresumako antzeko eremuak multzoaren parte baitira:
* Tamaudun, Sho dinastiaren mausoleoa.
* Sonohyan-utaki.
* Shuri gaztelua.
* Shikinaen lorategiak.

## Hiri senidetuak

* Honolulu (AEB) (1961)
* Nichinan (Miyazaki) (Japonia) (1969)
* São Vicente (São Paulo) (Brasil) (1978)
* Fuzhou (Txina) (1981)
* Kawasaki (Kanagawa) (Japonia) (1996)
* São Paulo (Brasil) (2007)

## Erreferentziak

* ↑ =&month=&day=&elm=normal&view= 気象庁 / 平年値（年・月ごとの値）. Japan Meteorological Agency.

## Kanpo estekak

* (Japonieraz) Naharen webgune ofiziala
* Datuak: Q181966
* Multimedia: Naha / Q181966